**Anexa 6 Incidența ajutorului de stat în finanțarea de proiecte în cadrul Fondului pentru modernizare**

1. **Pentru proiectele de tip A**

**Conformitatea cu prevederile *incidența Regulamentul (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat cu completările și modificările ulterioare , denumit în continuare Regulament*** și ale ***Schemei de ajutor de stat privind sprijinirea investițiilor în modernizarea rețelei inteligente de termoficare din Fondul pentru Modernizare***[[1]](#footnote-1)***.***

*(pentru proiectele de investiții în rețele termice din cadrul programului cheie 5 a căror finanțare intră sub incidența ajutorului de stat).*

**1. Reguli cu caracter general prevăzute în Capitolul I al incidența** **Regulamentul (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat cu completările și modificările ulterioare[[2]](#footnote-2), denumit în continuare Regulament**

# Art.2, alin. (23). Demararea lucrărilor

|  |
| --- |
| *Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.* |
| *Se va demonstra că proiectul propus spre finanțare nu şi-a început activitățile înainte de data depunerii cererii de finanțare, cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor. Se va avea în vedere corelarea cu informațiile prevăzute în Secțiunile B.3.1 și H, din Cererea de finanțare şi Declarația privind conformitatea cu regulile ajutorului de stat* |

# Art.4, alin. (1), w) și alin (2). Pragul de notificare

*În conformitate cu art. 4, alin. (1), lit. w din Regulamentul (UE) nr.651/2014 de declararea anumitor categorii de ajutoare compatibile cu piața internă în aplicarea articolelor 107 și 108 din tratat, valoarea ajutorului nu va depăși pragul de 50 milioane euro pe întreprindere, pe proiect de investiții.*

*Totodată, conform art. 4, alin (2) din Regulamentul (UE) nr.651/2014 de declararea anumitor categorii de ajutoare compatibile cu piața internă în aplicarea articolelor 107 și 108 din tratat* *cu completările și modificările ulterioare, pragul stabilit de 50 milioane euro pe întreprindere, pe proiect de investiții nu trebuie să fie eludat prin divizarea artificială a proiectelor, cu caracteristici, obiective sau beneficiari similari, care beneficiază de ajutoare de stat.*

*Se va demonstra că proiectul propus spre finanțare nu depășește pragul de 50.000.000 euro per întreprindere, pe proiect de investiții, iar acest prag a fost respectat, prin nedivizarea artificială a unui proiect de investiții în mai multe proiecte pentru a evita obligația de notificare și/sau să evite plafonarea ajutorului la pragul de 50 milioane euro, în conformitate cu prevederile Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și ale Schemei de ajutor de stat privind sprijinirea investițiilor în dezvoltarea infrastructurii de termoficare centralizată – component distribuție. Se va avea în vedere corelarea cu informațiile prevăzute în Secțiunile din Cererea de finanțare şi Declarația privind conformitatea cu regulil eajutorului de stat*

# Art. 6. Efectul stimulativ, alin. (1) și (2)

|  |
| --- |
| *Se consideră că ajutoarele au un efect stimulativ dacă beneficiarul a prezenta statului membru în cauză o cerere de ajutor scrisă înainte de începerea lucrului la proiectul sau la activitatea respectivă. Cererea de ajutor conține cel puțin următoarele informații:*   1. *denumirea întreprinderii și dimensiunea acesteia;* 2. *descrierea proiectului, inclusiv data începerii și a încheierii acestuia;* 3. *locul de desfășurare a proiectului;* 4. *lista costurilor proiectului;* 5. *tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*   Conform Ghidului solicitantului aferent programului cheie 5, secțiunea *1.8 Ajutor de stat* momentul demarării lucrărilor este data depunerii cererii de finanțare. *Se va completa cu elementele precizate mai sus la punctele a)-e).*  *Se va corela cu Declarația privind conformitatea cu regulile ajutorului de stat și Cererea de finanțare.* |

# Art. 8. Cumulul

*Pentru acelaşi beneficiar şi aceleași cheltuieli eligibile, ajutorul investițional acordat prin prezenta schemă nu se poate cumula cu niciun alt ajutor de stat acordat, inclusiv de minimis*

*Se va clarifica dacă pentru aceleași cheltuieli eligibile solicitantul a mai primit alte ajutoare de stat sau de minimis.*

*Răspunsul se va corela cu Declarația privind conformitatea cu regulile ajutorului de stat, anexată la Cererea de finanțare şi secțiunea Verificarea conformității cu normele privind ajutoarele de stat, din Cererea de Finanțare*

1. **Reguli specific privind ajutorul de stat prevăzute în Capitolul III al *Regulamentului***

***(UE) nr.651/2014 de declararea anumitor categorii de ajutoare compatibile cu piața internă în aplicarea articolelor 107 și 108 din tratat*** ***cu completările și modificările ulterioare***

# art. 46. Ajutoarele pentru investiții în favoarea sistemelor de termoficare și răcire centralizată eficiente din punct de vedere energetic

|  |
| --- |
| *Sistemul de termoficare centralizată este eficient din punct de vedere energetic, conform art. 2, pct. 41 și 42 din Directiva 2012/27/UE* |
| *Se va face dovada că sistemul de termoficare propus spre finanțare îndeplinește criteriile definiției sistemului eficient de termoficare centralizată, astfel cum sunt prevăzute la art. 2, pct. 41 și 42 din Directiva 2012/27/UE. Definiția include instalațiile de termoficare/răcire și rețeaua (inclusive echipamentele conexe necesare pentru a distribui agentul de termoficare/răcire de la unitățile de producție la sediul clientului)*  *În cazul în care, la momentul depunerii Cererii de finanțare în programul informatic, sistemul de termoficare din care fac parte rețelele termice propuse spre finanțare nu respect criteriile de eficiență energetică a sistemului de termoficare, investițiile de eficientizare vor fi demarcate în maximum 3 ani de la finalizarea proiectului de reabilitare a rețelei termice. În acest caz, solicitantul de finanțare va prezenta angajamentul privind realizarea acestor investiții în maximum 3 ani, precum și un Plan de acțiune privind îndeplinirea criteriilor prevăzute la art. 2, pct. 41 și 42 din Directiva 2012/27/UE.*  *Se va corela cu Studiul de fezabilitate, Declarația de eligibilitate, Declarația de angajament și*  *Analiza instituțională* |

# art. 46. Ajutoarele pentru investiții în favoarea sistemelor de termoficare și răcire centralizată eficiente din punct de vedere energetic

*Intensitatea ajutorului poate atinge până la 100 % din deficitul de finanțare. Ajutorul se limitează la minimul necesar pentru realizarea proiectului sau a activității care beneficiază de ajutor. Această condiție este îndeplinită dacă ajutorul corespunde costului suplimentar net („deficitul de finanțare”) necesar pentru îndeplinirea obiectivului măsurii de ajutor (modernizarea rețelelor de distribuție), în comparație cu scenariul contrafactual în absența ajutorului. Ajutorul nu poate depăși 50.000.000 euro per întreprindere per proiect.*

*Deficitul de finanțare înseamnă costul suplimentar net determinat de diferența dintre veniturile și costurile economice (inclusiv investiția și operarea) proiectului sprijinit cu ajutor de stat și cele ale proiectului alternativ pe care beneficiarul ajutorului le-ar realiza în mod credibil în absența ajutorului. Pentru a determina deficitul de finanțare, beneficiarul trebuie să cuantifice, pentru scenariul factual și un scenariu contrafactual credibil, a tuturor costurilor și veniturilor principale, costul mediu ponderat estimat al capitalului („WACC”) al beneficiarilor pentru a actualiza fluxurile de numerar viitoare; precum și valoarea actuală netă („VAN”) pentru scenariile faptice și contrafactuale, pe durata de viață a proiectului. Costul suplimentar net tipic poate fi estimat ca diferența dintre VAN pentru scenariul factual și pentru scenariul contrafactual pe durata de viață a proiectului de referință.*

*Se va demonstra că valoarea ajutorului solicitat pentru investiții cu rețeaua termică, ce rezultă din analiza financiară efectuată la nivelul proiectului, respect condițiile prevăzute de Regulament și schema de ajutor de stat*

*Se va corela cu analiza financiară din Cererea de finanțare*

***Pentru probarea elementelor de mai sus, se pot prezenta şi atașa, în plus, şi alte informații/ documente față de cele solicitate, acolo unde este cazul.***

**II. Pentru proiectele de tip B**

**Conformitatea cu prevederile de la pct. 4.3.3 Ajutor pentru încălzire centralizată din Comunicarea Comisiei Europene privind Planul de investiții din cadrul Pactului ecologic european**

*(pentru proiectele de investiții în rețele termice din cadrul programului cheie 5 a căror finanțare nu intră sub incidența ajutorului de stat)*

Beneficiarul justifică îndeplinirea cumulativă a următoarelor condiții[[3]](#footnote-3), conform secțiunii 4.3.3 Ajutor pentru încălzire centralizată din *Comunicarea Comisiei Europene privind Planul de investiții din cadrul Pactului ecologic european[[4]](#footnote-4),* după cum urmează:

* sprijinul este limitat la rețelele centralizate de transport și distribuție a agentului termic;
* distribuția agentului termic este separată de generarea agentului termic (două entități distincte);
* este permis accesul la rețea al terților;
* tarifele sunt reglementate.

1. Se va completa de către reprezentantul legal al solicitantului sau de către împuternicit. [↑](#footnote-ref-1)
2. Inclusiv cele aduse prin Regulamentul (UE) 2023/1315 al Comisiei din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și a Regulamentului (UE) 2022/2473 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor pescărești și de acvacultură ca fiind compatibile cu piața internă, în aplicarea articolelor 107 și 108 din tratat. [↑](#footnote-ref-2)
3. Condițiile se vor proba cu documente suport [↑](#footnote-ref-3)
4. *The European Green Deal Investment Plan*  [↑](#footnote-ref-4)